<classify> Kwa mujibu wa taarifa ya Shirikisho la Soka Tanzania TFF iliyotumwa kwa vyombo vya habari jana, Kamati ya idara hiyo iliyokutana Aprili 20, mwaka huu huko Zurich, Uswisi, ilitumia Franc 500 sawa na Sh 1,145,500 hivyo Simba pia imeagizwa kuzilipa, ikiwa ni gharama za kikao cha kufuatilia utekelezaji sakata la mchezaji huyo, raia wa Kenya.Simba imeelezwa kupuuza kumlipa mchezaji Donald Musoti Omanua kwa wakati tangu mkataba wake uvunjwe. Musoti aliyesajiliwa na Simba msimu wa 201415 na kuachwa alilalamikia FIFA ambayo iliona ana hoja na hivyo Simba kutakiwa kumlipa dola 29,250 sawa na Sh milioni 62.8 na kiasi kingine anachodai ni Dola 600 Sh 1,290,000 zilizobaki katika usajili ambapo jumla yake ni Sh milioni 64.2.Pia Musoti anamlipa Mwanasheria wake dola 2,000 Sh milioni 4.3 kwa ajili ya kusimamia kesi hiyo. Kwa mujibu wa taarifa hiyo, Felix Majani ambaye ni Mwanasheria wa Musoti, ambaye pia ni mmoja wa wanasheria wa Fifa, alifungua kesi katika shirikisho hilo kuwashitaki Simba kwa kukiuka makubaliano ya mkataba na mteja wake.Kwa kosa hilo, Simba inatakiwa kulipa faini ya kiasi hicho cha fedha ndani ya siku 30 kuanzia tarehe ya kupokea barua hiyo ya Fifa iliyoandikwa Mei 3, mwaka huu na kufika nchini Mei 6, mwaka huu.Katika barua hiyo ambayo TFF ina nakala yake, Simba imepewa amri ya kuhakikisha inalipa na isipotekeleza agizo hilo mara moja itakatwa pointi tatu katika mechi zake za Ligi Kuu Tanzania Bara.Fifa imekwenda mbali zaidi ikisema ikiwa klabu hiyo haitalipa katika muda uliopangwa yaani siku 30 kutoka sasa, itaishusha Simba daraja kutoka Ligi Kuu Tanzania Bara hadi Ligi Daraja la Kwanza au zaidi.Kwa upande wake, TFF imeagizwa kuhakikisha uamuzi huo unasimamiwa vema utekelezwaji wa maagizo hayo vinginevyo itachukuliwa hatua stahiki, ikiwamo kuiondoa Tanzania katika mashindano ya kimataifa.  <topic>: MICHEZO 